钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

距等弧之半弦等〈六十度为纪限〉解曰：“甲乙丙象限内有丙己小弧，丙己戊丁大弧，丙戊弧为六十度，而戊己戊丁两弧等，其两半弦一为己辛，一为丁庚。两半弦之较为丁癸，题言丁癸较与己壬半弦、壬丁半弦各等。”论曰：“试作一己子线，则丁

己子成三边等角形，何也？此形中有子丁壬壬己子
两三角形，此两角形等又何也？子戊同腰，而丁壬壬”
己两腰等，则丁壬己壬两直角亦等，而丁子子己两
底亦等，子丁、己子己丁两角亦等，又丙戊弧既六十
度，其馀戊乙弧必三十度，其乙甲戊角为三十度角
甲乙庚丁既平行甲戊线截二线于子，即内外角等，
而丁子戊角亦三十度，戊子己角亦三十度，是丁子
己为六十度角也。丁与己与全子三角既等两直角。
〈一卷三十二〉则共为一百八十度。于中减全子角六十度。